turjo4nis/wikipedia-bn-dump-20250701 huggingface dataset:
ক খ গ ঘ ঙ

ক খ গ ঘ ঙ নারায়ণ ঘোষ মিতা পরিচালিত ১৯৭০ সালের বাংলাদেশী পারিবারিক-নাট্যধর্মী চলচ্চিত্র। ছবিটির কাহিনী লিখেছেন কাজি আজিজ, এটিএম শামসুজ্জামান, বেবী ইসলাম ও সৈয়দ শামসুল হক, চিত্রনাট্য লিখেছেন বেবী ইসলাম এবং সংলাপ লিখেছেন সৈয়দ শামসুল হক। ছবিটি প্রযোজনা করেন রাজ্জাক, কবরী, বেবী ইসলাম এবং নারায়ণ ঘোষ মিতা। এতে প্রধান দুই চরিত্রে অভিনয় করেন রাজ্জাক এবং কবরী। এছাড়া অন্যান্য পার্শ্ব চরিত্রে অভিনয় করেছেন আনোয়ার হোসেন, রাজু আহমেদ, হাসমত, তন্দ্রা ইসলাম, নাজনীন এবং আব্দুল আলী লালু।

কুশীলব 
 রাজ্জাক - মন্টু
 কবরী - সালেহা
 আনোয়ার হোসেন - বড় দুলাভাই, ডাক্তার
 রাজু আহমেদ - ছোট দুলাভাই, অ্যাডভোকেট।
 হাসমত - কেবলা
 তন্দ্রা ইসলাম - বড় বউ
 নাজনীন - ছোট বউ
 রহিমা - সালেহার মা
 আলতাফ মাহমুদ - গায়ক
 নারায়ণ ঘোষ মিতা - রোগী, যার কাছে টাকা নেই।
 আব্দুল আলী লালু

নির্মাণ 
ছবির শুটিং হয় চিত্রগ্রাহক বেবী বেবী ইসলামের নিজ এলাকা চুয়াডাঙ্গায়। ১৯৬৯ সালে চুয়াডাঙ্গার 'সেতাব মঞ্জিল’ নামের বাড়িতে টানা ২০ দিন শুটিং হয়েছিল। 'সেতাব মঞ্জিল' নামের ওই বাড়িটি বেবী ইসলামের নানাবাড়ি। বেবী ইসলামের মামা মোরশেদ আহমেদ ওরফে তোফা মিয়া ছিলেন এই সিনেমার সহকারী চিত্রগ্রাহক। শুটিংয়ের জন্য ওই বাড়িতেই উঠেছিলেন নায়িকা কবরী। অবস্থান করেছিলেন প্রায় এক মাস।

চুয়াডাঙ্গার জয়রামপুর রেলওয়ে স্টেশন, সাতগাড়ি গ্রামের তালপুকুরসহ বিভিন্ন স্থানে শুটিং হয়। অধিকাংশ দৃশ্যই ধারণ করা হয় সেতাব মঞ্জিলে। এই বাড়ির সামনে ৪০০ ফুট দীর্ঘ রাস্তাটিই 'কবরী রোড' নাম পেয়ে যায় মানুষের মুখে মুখে। ৪৭ বছর পর মানুষের মুখে মুখে আসা কবরী রোডকে ২০১৭ সালের ফেব্রুয়ারি মাসে প্রশাসনিক স্বীকৃতি দেয় চুয়াডাঙ্গা পৌরসভা। সেতাব মঞ্জিল নামের ওই বাড়িটিও 'কবরী মেস' নামে পরিচিত।

৪৭ বছর পর মানুষের মুখে মুখে আসা কবরী রোডকে ২০১৭ সালের ফেব্রুয়ারি মাসে প্রশাসনিক স্বীকৃতি দেয় চুয়াডাঙ্গা পৌরসভা। সেতাব মঞ্জিল নামের ওই বাড়িটিও 'কবরী মেস' নামে পরিচিত।

সঙ্গীত 
চলচ্চিত্রের সঙ্গীত পরিচালনা করেছেন আলতাফ মাহমুদ। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন ফেরদৌসী রহমান, সাবিনা ইয়াসমিন, আব্দুল জব্বার, মোহাম্মদ আলী সিদ্দিকী এবং আলতাফ মাহমুদ।

তথ্যসূত্র

বহিঃসংযোগ 
 

বাংলা ভাষার চলচ্চিত্র
১৯৭০-এর চলচ্চিত্র
১৯৭০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী সাদাকালো চলচ্চিত্র
বাংলাদেশী নাট্য চলচ্চিত্র
নারায়ণ ঘোষ মিতা পরিচালিত চলচ্চিত্র
আলতাফ মাহমুদ সুরারোপিত চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার পাকিস্তানি চলচ্চিত্র
ডিম পাহাড়

ডিম পাহাড় বাংলাদেশের বান্দরবান জেলায় অবস্থিত একটি পাহাড়। পাহাড়টি আলীকদম এবং থানচি উপজেলার ঠিক মাঝখানে অবস্থিত। এই পাহাড় দিয়েই দুই থানার সীমানা নির্ধারিত হয়েছে। এই পাহাড়ের মধ্যে দিয়ে সমুদ্র সমতল থেকে আড়াই হাজার ফুট উঁচুতে নির্মাণ করা হয়েছে বাংলাদেশের সবচেয়ে উঁচু সড়কপথ। আড়াই হাজার ফুট উঁচু এ পাহাড় চূড়ার আকৃতি দেখতে ডিমের মতো হওয়ায় স্থানীয়রা একে 'ডিম পাহাড়' নাম দিয়েছে।

বর্ণনা
ডিম পাহাড় ছিলো দুর্গম। বাংলাদেশ সেনাবাহিনীর প্রকৌশল বিভাগ টানা এক যুগ সময় নিয়ে ডিম পাহাড়ে সড়ক নির্মাণ করেছে। প্রায় ৩৫ কিলোমিটার দীর্ঘ এ সড়কটি নির্মাণে খরচ হয়েছে ১২০ কোটি টাকা। প্রথমে সড়ক ও জনপথ বিভাগ সড়কটির নির্মাণকাজ শুরু করলেও পরে এটি সেনাবাহিনীর প্রকৌশল বিভাগ ১৬ ইসিবি ও ১৭ ইসিবি কাজ সম্পন্ন করে। আলিকদম-থানচি আঞ্চলিক সড়ক বাংলাদেশের সবথেকে উঁচু রাস্তা। আলীকদম থেকে এই রাস্তা উপরের দিকে উঠতে শুরু করে ডিম পাহাড়ে রাস্তার উচ্চতা ২৫০০ ফুট।

তথ্যসূত্র

বহিঃসংযোগ

বাংলাদেশের পর্বত
বান্দরবান জেলার দর্শনীয় স্থান
বান্দরবান জেলা
দীপ নেভে নাই

দীপ নেভে নাই নারায়ণ ঘোষ মিতা পরিচালিত ১৯৭০ সালের বাংলাদেশী প্রণয়-নাট্যধর্মী চলচ্চিত্র। এর চিত্রনাট্য লিখেছেন বেবী ইসলাম এবং সংলাপ লিখেছেন ইসমাইল মোহাম্মদ। এতে প্রধান দুই চরিত্রে অভিনয় করেন রাজ্জাক ও কবরী। এছাড়া অন্যান্য পার্শ্ব চরিত্রে অভিনয় করেছেন আনোয়ার হোসেন, রোজী সামাদ, রাজু আহমেদ, হাসমত প্রমুখ।

কুশীলব

সঙ্গীত
দীপ নেভে নাই চলচ্চিত্রের সঙ্গীত পরিচালনা করেছেন সত্য সাহা। গীত রচনা করেছেন মোহাম্মদ মনিরুজ্জামান ও গাজী মাজহারুল আনোয়ার। গানে কণ্ঠ দিয়েছেন খন্দকার ফারুক আহমেদ, মাহমুদুন্নবী, আব্দুল জব্বার, মোহাম্মদ আলী সিদ্দিকী এবং সত্য সাহা।

তথ্যসূত্র

বহিঃসংযোগ
 

বাংলা ভাষার চলচ্চিত্র
১৯৭০-এর চলচ্চিত্র
১৯৭০-এর দশকের রোম্যান্টিক নাট্য চলচ্চিত্র
বাংলাদেশী চলচ্চিত্র
বাংলাদেশী সাদাকালো চলচ্চিত্র
বাংলাদেশী রোম্যান্টিক নাট্য চলচ্চিত্র
নারায়ণ ঘোষ মিতা পরিচালিত চলচ্চিত্র
সত্য সাহা সুরারোপিত চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার পাকিস্তানি চলচ্চিত্র
স্বরলিপি (চলচ্চিত্র)

স্বরলিপি নজরুল ইসলাম পরিচালিত ১৯৭০ সালের বাংলাদেশি প্রণয়ধর্মী চলচ্চিত্র। ছবিটির কাহিনী লিখেছেন নাজনীন আহমেদ এবং চিত্রনাট্য ও সংলাপ লিখেছেন আশীষ কুমার লোহ। নাজ প্রডাকশন্সের ব্যানারে ছবিটি প্রযোজনা করেছেন নজরুল ইসলাম এবং নাজনীন আহমেদ। এতে প্রধান চরিত্রে অভিনয় করেছেন ববিতা ও রাজ্জাক। এছাড়া অন্যান্য গুরুত্বপূর্ণ চরিত্রে অভিনয় করেছেন আনোয়ার হোসেন, সুলতানা, ফতেহ লোহানী, ইনাম আহমেদ, আশীষ কুমার লোহ প্রমুখ।

চলচ্চিত্রটি ১৯৭০ সালের ২৯ মে তৎকালীন পূর্ব পাকিস্তানে মুক্তি পায় এবং সুপারহিট হয়।

কাহিনী সংক্ষেপ 
চলচ্চিত্রটি একজন ধনীর ছেলেকে ঘিরে যিনি সাধারণত অফিসের কাজের পরিবর্তে সঙ্গীতে নিজের কেরিয়ার গড়ে তুলতে তার বাবাকে চ্যালেঞ্জ জানায়।

কুশীলব
 ববিতা - মিতা
 রাজ্জাক - শফিক মাহমুদ
 আনোয়ার হোসেন - শহীদ হোসেন
 ফতেহ লোহানী - মীর সাহেব, শফিকের বাবা
 সিরাজুল ইসলাম - আকবর, শফিকের বাড়ির ভৃত্য
 ইনাম আহমেদ
 আশীষ কুমার লোহ - বাদল, শফিকের বন্ধু
 সুলতানা - ডালিয়া, মিতার বান্ধবী
 আনোয়ারা - হেনা, বাদলের স্ত্রী
 মিরানা জামান - শফিকের মা
 আহমেদ শরীফ - পুলিশ অফিসার
 খসরু
 ফ্যাটি মহসিন - ফ্যাটি মহসিন
 রানু
 শাহানা

সঙ্গীত
চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, রুনা লায়লা, মাহমুদুন্নবী, ও আইরিন পারভীন। এই ছবির "গানেরই খাতায় স্বরলিপি লিখে" গানটি দিয়েই বাংলাদেশের চলচ্চিত্রে প্রথম নেপথ্য কণ্ঠশিল্পী হিসেবে অংশগ্রহণ করেন রুনা লায়লা। গানটি রেকর্ডকালীন সময়ে রুনা পাকিস্তানে বসবাস করতেন এবং গানটি লাহোরে রেকর্ড করা হয়।

গানের তালিকা

তথ্যসূত্র

বহিঃসংযোগ
 

বাংলা ভাষার চলচ্চিত্র
১৯৭০-এর চলচ্চিত্র
১৯৭০-এর দশকের প্রণয়ধর্মী চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী চলচ্চিত্র
বাংলাদেশী সাদাকালো চলচ্চিত্র
বাকলাই ঝর্ণা

বাকলাই জলপ্রপাত বাংলাদেশের বান্দরবান জেলার থানচি উপজেলার নাইটিং মৌজার বাকলাই গ্রামে অবস্থিত একটি জলপ্রপাত। জলপ্রপাতটি প্রায় ৩৮০ ফুট উঁচু।

বর্ণনা
কেওক্রাডং থেকে তাজিংডং এর পথে বাকলাই গ্রাম। গ্রামটি ট্রেকারদের সুপরিচিত আশ্রয়/ক্যাম্পিং স্পট হিসেবে সুপরিচিত। এখানে একটি সেনা ক্যাম্প আছে। বাকলাই পাড়া থেকে এক ঘণ্টা হাঁটা পথ পরে বাকলাই জলপ্রপাত অবস্থিত।

আরও দেখুন 
বাংলাদেশের জলপ্রপাতসমূহের তালিকা।

তথ্যসূত্র

বহিঃসংযোগ 

বাংলাদেশের জলপ্রপাত
কার্জন গেট, বর্ধমান

কার্জন গেট হলো ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান শহরের একটি বিখ্যাত দর্শনীয় স্থাপত্ব।

বিজয় চাঁদ রোড এবং গ্র্যান্ড ট্রাঙ্ক রোডের পার্শ্ববর্তী স্থানে অবস্থিত, এটি ১৯০২/১৯০৩ সালে মহারাজা বিজয়চাঁদ মহতাবের উদ্যোগে নির্মিত হয়েছিল। সাবেক রাজপ্রাসাদটি গেট থেকে ১ কিমি দূরে অবস্থিত।

লর্ড কার্জনের উদ্দেশ্যে, ১৯০৪ সালে তার বর্ধমানের ভ্রমণের মহিমা এবং গৌরব প্রচারে কার্জন গেট প্রতিষ্ঠা হয়।

গেটের আর্ক ৮ টি গোল আকৃতির কলাম দ্বারা সমর্থিত। তিনটি নারী মূর্তি, তলোয়ার, নৌকা এবং কুঠার কাঁধে হাতে হাতে, কৃষি ও বাণিজ্যের অগ্রগতিতে আর্কাইভের উপর। দরজার উপরের অংশে বিশ এক দৃষ্টান্ত রয়েছে। কাঠামোটি ইতালির রাজধানীর নির্মিত একটি গেটের  দ্বারা অনুপ্রাণিত হয়ে  নির্মিত হয়েছিল।

স্বাধীনতার পর, গেটটি বিজয় তোরণ নামে পরিচিত ছিল, তবে এটি এখনও কার্জন গেট হিসাবে জনপ্রিয়, বা বরং বাংলা উচ্চারণ - কার্জন গেট। ১৯৭৪ সাল থেকে, পশ্চিমবঙ্গ সরকারের জনসম্পদ বিভাগ দ্বারা গেটটি সংরক্ষণ করা হচ্ছে।

তথ্যসূত্র

পশ্চিমবঙ্গের দর্শনীয় স্থান
পশ্চিমবঙ্গের তোরণ
বর্ধমান
ভারতের তোরণ
রমজান আলী (বীর বিক্রম)

শহীদ রমজান আলী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
রমজান আলীর জন্ম ফেনী জেলার পরশুরাম উপজেলার মির্জানগরে। তার বাবার নাম লাল মিয়া এবং মায়ের নাম মেহেরের নেছা। তিনি অবিবাহিত ছিলেন

কর্মজীবন 
১৯৭১ সালে চট্টগ্রাম ইস্ট বেঙ্গল রেজিমেন্টাল সেন্টারে প্রশিক্ষণরত ছিলেন রমজান আলী। ২৫ মার্চ রাতে আক্রান্ত হওয়ার পর সেখান থেকে পালিয়ে মুক্তিযুদ্ধে যোগ দেন। তিনি ২ নম্বর সেক্টরের রাজনগর সাবসেক্টর এলাকার মির্জানগর, কাউতলী, বিলোনিয়া, মুন্সিরহাট, সলিয়াদিঘিসহ আরও কয়েক স্থানে যুদ্ধ করেন।

মুক্তিযুদ্ধে ভূমিকা 
১৯৭১। ৮ বা ৯ নভেম্বর ফেনী জেলার বিলোনিয়া থেকে রেললাইনের পাশ দিয়ে সমান্তরাল থাকা একটা কাঁচা রাস্তা দিয়ে ফেনী পর্যন্ত যাওয়া যায় এমন স্থানে চিথলিয়া-পরশুরামের মাঝামাঝি এই রাস্তার বিভিন্ন স্থানে আগের রাতে ডিফেন্স নিয়েছেন রমজান আলীসহ অসংখ্য মুক্তিযোদ্ধা। ভোর হওয়ার পর বেশ কিছু সময় কেটে গেল। এমন সময় চিথলিয়ার দিক থেকে একটা অস্পষ্ট আওয়াজ এল। কিছু সময় পর দেখা গেল, ওদিক থেকে একটা রেলের ট্রলি এগিয়ে আসছে। আস্তে আস্তে ট্রলিটা আরও এগিয়ে এল। মুক্তিযোদ্ধারা দেখতে পেলেন ট্রলিতে বসে আছে বেশ কয়েকজন পাকিস্তানি সেনা। কিছুটা নিশ্চিন্ত মনে। ওরা বুঝতেও পারেনি মুক্তিযোদ্ধারা ওদের এত কাছে ফাঁদ পেতে রয়েছে। 
তারপর একসঙ্গে অস্ত্রের গর্জন। মুক্তিযোদ্ধাদের আক্রমণে ট্রলিটা ধ্বংস হয়ে গেল। গোলাগুলির শব্দ শুনে চিথলিয়া ও পরশুরাম থেকে শুত্রুরা এগিয়ে এসে মুক্তিযোদ্ধাদের ওপর পাল্টা আক্রমণ চালাল। এমন সময় রমজান আলীর সহযোদ্ধা এয়ার আহমদ শত্রুর গুলিতে শহীদ হলেন। তাকে হারিয়ে কিছুটা মুহ্যমান হয়ে পড়লেও তারা শত্রুর হামলার প্রত্যুত্তর দিচ্ছিলেন। শত্রুরা তাদের ওপর একের পর এক আক্রমণ চালাচ্ছিল। সারা দিন ধরে এখানে যুদ্ধ চলে। শত্রুরা মুক্তিযোদ্ধাদের অবস্থানে বৃষ্টির মতো আর্টিলারি শেলিং করে। মুক্তিযোদ্ধারা সাহসিকতার সঙ্গে যুদ্ধ করছিলেন। যুদ্ধের একপর্যায়ে রমজান আলীও আহত হলেন। সহযোদ্ধারা তাকে দ্রুত ফিল্ড হাসপাতালে নিয়ে যান। চিকিৎসকেরা রমজান আলীকে বাঁচানোর চেষ্টা করেন। কিন্তু ওই দিন রাতেই তিনি মারা যান। শহীদ রমজান আলীর বাড়ি ছিল ওই এলাকাতেই। পরদিন কয়েকজন সহযোদ্ধা রমজান আলীর লাশ তার বাড়িতে নিয়ে যান। নিজগ্রামেই তাকে সমাহিত করা হয়। একসঙ্গে অনেক অস্ত্রের গর্জন ছিল সেদিন। চারপাশ ধোঁয়ায় আচ্ছন্ন। তার মধ্যে আর্তনাদ আর চিৎকার। শত্রুদের বেশির ভাগ নিহত। দু-তিনজন বেঁচে গেছে। তারা পালানোর পথ খুঁজছে। কিন্তু মুক্তিযোদ্ধারা তা হতে দিলেন না। একজন শত্রুও প্রাণে বাঁচতে পারল না।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
১৯৭১-এ শহীদ মুক্তিযোদ্ধা
উমানন্দ দ্বীপ

উমানন্দ দ্বীপ (অসমীয়া উমা, শিবের স্ত্রী, হিন্দু দেবী পার্বতীর অন্য নাম; এবং আনন্দ, থেকে উদ্ভূত) হচ্ছে ব্রহ্মপুত্র নদের বুকে সবথেকে ছোট নদীদ্বীপ। যা  ভারতের উত্তরপূর্বব্রতী একটি রাজ্য আসামের  গুয়াহাটিতে অবস্থিত। ব্রিটিশরা এই দ্বীপটিকে এর আকৃতির জন্য ময়ূর দ্বীপ নামে নামকরণ করে।

পৌরাণিক কাহিনী 
হিন্দু শাস্ত্র মতে, শিব তার স্ত্রী পার্বতীর সুখ স্বাচ্ছন্দের জন্য এই দ্বীপ সৃষ্টি করেন। জনপ্রচলিত বিশ্বাস মতে শিব এখানে ভয়ানন্দ রূপে বিরাজমান। কালিকা পুরাণের এক আখ্যান মতে, সতীর মৃত্যুর পর শিব ঘোর তপস্যায় নিমগ্ন ছিলেন। তপস্যা ভেঙ্গে দেওয়ায় ক্রোধিত শিব তার ত্রিনয়নের দ্বারা কামদেবকে উমানন্দের এই স্থানে ভস্ম করেন। এজন্য এর অন্য নাম হচ্ছে ভস্মাঞ্চল (বাংলা/অসমীয়া: ভস্ম, "ছাই"; এবং অচল, "পাহাড়"; আক্ষরিক অর্থে, "ছাইয়ের পাহাড়")।

ইতিহাস 
ঐতিহাসিক মতে, ১৬৯৪ সালে, আহোম রাজা চুপাৎফা তার মন্ত্রী গড়গঞা সন্দিকৈ ফুকনকে উমানন্দ মন্দির নামে একটি হিন্দু মন্দির নির্মাণের আদেশ দেন। ১৮৯৭ সালে সংগঠিত একটি ভূমিকম্প এই মন্দিরের ব্যাপক ক্ষতি সাধন করে। তবে পরবর্তীতে একজন স্থানীয় ব্যবসায়ী এর পুনঃনির্মাণ করেন। এই মন্দিরে হিন্দু বৈষ্ণব এবং শৈবধর্মের উভয় শৈলীর মিশ্রণ এবং স্পষ্ট নিদর্শন দেখতে পাওয়া যায়। এখানে গণেশ, শিব, পার্বতী, বিষ্ণু এবং অন্যান্য দেব-দেবীর অসমীয়া শৈলীর মূর্তি রয়েছে। পুনঃনিৰ্মাণ এবং মেরামতের সময়ে এই মন্দিরে কিছু বৈষ্ণবী লিপি ক্ষোদিত করা হয়েছে। উমানন্দ দ্বীপে ছড়িয়ে থাকা বিভিন্ন পাথরেও ভাস্কর্যের নমুনা দেখিতে পাওয়া যায়।

উৎসব 

উমানন্দে মহাশিবরাত্রি ঘটাকরে পালন করা হয়। শিবরাত্রির জন্য উমানন্দ এবং ব্রহ্মপুত্রের তীরে মেলা বসে। এই মন্দিরে সোমবারকে সবচেয়ে পবিত্র দিন হিসেবে গণ্য করা হয়। এবং প্ৰতি অমাবস্যাতে  উমানন্দে দূর দূরান্ত থেকে ভক্তদের সমাগম ঘটে।

জীববৈচিত্র্য 
উমানন্দ দ্বীপ হচ্ছে বিপন্ন প্রজাতির সোনালী বানরের আবাসভূমি।

তথ্যসূত্র 

গুয়াহাটি
আসাম
ভারতের হিন্দু তীর্থস্থান
আসামের পর্যটন
ভারতের দ্বীপ
নূরুল ইসলাম (মুুক্তিযোদ্ধা)

একই নামের অন্যান্য ব্যক্তিবর্গের জন্য দেখুন নূরুল ইসলাম

শহীদ নূরুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
নূরুল ইসলামের জন্ম ফেনী জেলার সদর উপজেলার মোটবি ইউনিয়নের লক্ষ্মীপুর গ্রামে। তার বাবার নাম মুনশি আহমদ উল্লাহ এবং মায়ের নাম ফিরোজা বেগম। তিনি বিবাহিত ছিলেন। প্রথম স্ত্রী কাঞ্চন আরা বিবি মারা গেলে তিনি দ্বিতীয় বিয়ে করেন। দ্বিতীয় স্ত্রী জাহানারা বেগম। তার চার ছেলে ও এক মেয়ে।

কর্মজীবন 
প্রথম ইস্ট বেঙ্গল রেজিমেন্টে কর্মরত ছিলেন নূরুল ইসলাম। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে তিনি যুদ্ধে ঝাঁপিয়ে পড়েন। ২ নম্বর সেক্টরের রাজনগর সাবসেক্টরে যুদ্ধ করেন। মুক্তিযুদ্ধে সাহসিকতা ও বীরত্ব প্রদর্শনের জন্য শহীদ নূরুল ইসলামকে মরণোত্তর বীর বিক্রম খেতাব প্রদান করা হয়েছে।

মুক্তিযুদ্ধে ভূমিকা 
১৯৭১ সালের ৮ জুন ফেনী জেলার বিলোনিয়া এলাকায় মুন্সিরহাটে মোক্তারবাড়িতে পাকিস্তানি সেনাদের সঙ্গে মুক্তিযোদ্ধাদের যুদ্ধ হয়। একদিকে বৃষ্টি, অন্যদিকে সারা রাত জাগার ক্লান্তি। সব উপেক্ষা করে নূরুল ইসলাম বাংকারে বসে আছেন। তিনি একা নন, তার সঙ্গে আছেন আরও অনেক মুক্তিযোদ্ধা। তাঁদের এই অপেক্ষা শত্রু পাকিস্তানি সেনাদের জন্য। এলাকাজুড়ে একটা থমথমে অবস্থা। পাকিস্তানি সেনাবাহিনীর বিশাল একটি দল মুক্তিযোদ্ধাদের দখলে থাকা এলাকা পুনর্দখলের জন্য আক্রমণ শুরু করেছে। কয়েক দিন ধরে শুরু হয়েছে তাদের আর্টিলারির গোলাবর্ষণ। আগের রাতে পাকিস্তানিরা নূরুল ইসলামদের অবস্থানে অবিরাম গোলাবর্ষণ করেছে। কিন্তু তারা সেসব উপেক্ষা করে তাঁদের অবস্থান ধরে রেখেছেন। 
সকালে শত শত পাকিস্তানি সেনা তাদের অবস্থানের দিকে এগিয়ে আসতে থাকলো। পাকিস্তানি সেনাবাহিনীর ১৫ ও ১৯ বেলুচ রেজিমেন্ট, ২১ আজাদ কাশ্মীর রাইফেলস ও ইস্ট পাকিস্তান সিভিল আর্মড ফোর্সেস (ইপিকাপ) সমন্বয়ে সম্মিলিত পাকিস্তানি বাহিনী। পাকিস্তানিরা তাদের কামান, মর্টার ও বিকোয়েললেস রাইফেল দিয়ে বৃষ্টির মতো গোলাবর্ষণ করছিল। তার মধ্যেই সাহসিকতার সঙ্গে নূরুল ইসলাম ও তার সহযোদ্ধারা যুদ্ধ করে যাচ্ছিলেন। তাঁদের পাল্টা আক্রমণে পাকিস্তানি বাহিনী ছত্রভঙ্গ হয়ে পেছন দিকে সরে যায়। এমন সময় শত্রু পাকিস্তানিদের একটি শেল এসে পড়ল নূরুল ইসলামের অবস্থানে। শেলের টুকরার আঘাতে তার শরীর কুঁকড়ে গেল। পাশের বাংকার থেকে দুজন সহযোদ্ধা এসে তাকে নিয়ে গেলেন একটু দূরে। কিন্তু নূরুল ইসলামের দুর্ভাগ্য। আবার একটি মর্টার শেল এসে আঘাত করল তার শরীরে। সঙ্গে সঙ্গে তার জীবনপ্রদীপ নিভে গেল। শহীদ হলেন তিনি।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
১৯৭১-এ শহীদ মুক্তিযোদ্ধা
মনিরুজ্জামান খান

শহীদ মনিরুজ্জামান খান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
মনিরুজ্জামান খানের জন্ম টাঙ্গাইল জেলার কালিহাতি উপজেলার বাথুলিসাদী গ্রামে। তিনি বিবাহিত ছিলেন। তার বাবার নাম আকমল খান এবং মায়ের নাম আমেনা বেগম। তার স্ত্রীর নাম জাহানারা বেগম। তার এক ছেলে, পাঁচ মেয়ে।

কর্মজীবন 
ইপিআরে চাকরি করতেন মনিরুজ্জামান খান। ১৯৭১ সালে কর্মরত ছিলেন যশোর সেক্টর হেডকোয়ার্টারের ৪ নম্বর উইংয়ে। মুক্তিযুদ্ধ শুরু হলে যুদ্ধে যোগ দেন। ওই সময় কুষ্টিয়ার যুদ্ধে তিনি গুরুত্বপূর্ণ ভূমিকা পালন করেন। তার নেতৃত্বে একদল মুক্তিযোদ্ধা কুষ্টিয়ার মোহিনী মিলে অবস্থিত পাকিস্তানি ওয়্যারলেস স্টেশনের ওপর আক্রমণ চালায়। তাদের আক্রমণে পাকিস্তান সেনাবাহিনীর দল সেখান থেকে পালিয়ে যায়। মোহনী মিলের ওয়্যারলেস স্টেশন তারা দখল করেন। ১ এপ্রিল কুষ্টিয়া মুক্ত হয়। প্রতিরোধযুদ্ধ শেষে মনিরুজ্জামান খান তার দলের সঙ্গে ভারতে যান। সেখানে পুনর্গঠিত হওয়ার পর ৮ নম্বর সেক্টরের বয়রা সাব সেক্টর এলাকায় যুদ্ধ করেন। উল্লেখযোগ্য যুদ্ধ ছুটিপুর, হিজলী, বর্ণী।

মুক্তিযুদ্ধে ভূমিকা 
সীমান্ত এলাকায় অন্যত্র টহলে ছিলেন মনিরুজ্জামান খান। সীমান্তের ওপারে ঘাঁটিতে ফিরতেই খবর পেলেন, যশোর জেলার ঝিকরগাছা উপজেলার গঙ্গানন্দপুর ইউনিয়নের অন্তর্গত কাশিপুরে পাকিস্তান সেনাবাহিনীর একটি দলের সঙ্গে মুক্তিযোদ্ধারা যুদ্ধ করছেন। সেখানে প্রচণ্ড যুদ্ধ চলছে। এ খবর পেয়ে সাহসী মুক্তিযোদ্ধা মনিরুজ্জামান বসে থাকতে পারলেন না। যুদ্ধরত মুক্তিযোদ্ধাদের সাহায্যার্থে কয়েকজনকে সঙ্গে নিয়ে রওনা হলেন সেদিকে।  ইউনিয়নের মাঝ দিয়ে কপোতাক্ষ নদ। কাশিপুরে আছে একটি সেতু। পাকিস্তান সেনাবাহিনী প্রায়ই ওই সেতু দিয়ে সীমান্ত এলাকায় যায়। ১৯৭১ সালের ২৭ জুনেও আসে একদল পাকিস্তানি সেনা। সেদিন তারা সংখ্যায় ছিল বিপুল। সেতুর ওপারে গাড়ি রেখে তারা ছড়িয়ে পড়ে বিভিন্ন দিকে। সীমান্ত এলাকায় অবস্থানরত মুক্তিযোদ্ধারা পাকিস্তানি সেনাদের আক্রমণ করেন। কাশিপুরের বিভিন্ন স্থানে যুদ্ধ চলতে থাকে।
এদিকে মুক্তিযোদ্ধাদের তাড়া খেয়ে কাশিপুরে এক জঙ্গলে লুকিয়ে ছিল কয়েকজন পাকিস্তানি সেনা। তার পাশ দিয়েই মুক্তিযোদ্ধাদের নিয়ে আসছিলেন মনিরুজ্জামান খান। ওখানে লুকিয়ে থাকা পাকিস্তানি সেনারা তাদের আক্রমণ করে। আকস্মিক এ আক্রমণের জন্য প্রস্তুত ছিলেন না তারা। আসার পথে খবর পেয়েছেন পাকিস্তানি সেনারা গঙ্গানন্দপুরের দিকে পালিয়ে গেছে। এ জন্য তিনি ও তার সহযোদ্ধারা প্রথমে কিছুটা বিভ্রান্ত হয়ে পড়েন। মনে করলেন মুক্তিযোদ্ধারাই ভুল করে তাদের পাকিস্তানি সেনা মনে করে আক্রমণ করেছেন। কারণ, তাদের এবং পাকিস্তানি সেনাদের পোশাক একই রকমের। পরে তারা বুঝতে পারলেন এরা আসলেই পাকিস্তানি সেনা। তখন সাহসী মনিরুজ্জামান পাল্টা গুলি করে জঙ্গলের ভেতরে ঢুকে পড়েন। তিনি ছিলেন সবার সামনে। পেছনে তার সহযোদ্ধারা। মনিরুজ্জামান অত্যন্ত ক্ষিপ্রতার সঙ্গে গুলি করতে করতে চলে যান বেশ আগে। আর ঠিক তখনই পাকিস্তানি সেনাদের ছোড়া কয়েকটি গুলি এসে লাগে তার বুকে। সঙ্গে সঙ্গে তিনি ঢলে পড়েন মাটিতে। শহীদ হন মনিরুজ্জামান খান। ঘটনার আকস্মিকতায় এবং দলনেতাকে হারিয়ে তার সহযোদ্ধারা কিছুটা হতবিহ্বল হয়ে পড়েন। এ সুযোগে সেখানে লুকিয়ে থাকা পাকিস্তানি সেনারা পালিয়ে যায়। মনিরুজ্জামান খানের শহীদ হওয়ার ঘটনা মুক্তিযোদ্ধাদের মনে বেশ দাগ কাটে। পরে সহযোদ্ধারা তার মরদেহ উদ্ধার করে সমাহিত করেন কাশিপুরে। সেখানে তার কবর সংরক্ষিত।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
১৯৭১-এ শহীদ মুক্তিযোদ্ধা
টাঙ্গাইল জেলার ব্যক্তি
রংবাজ (২০১৭-এর চলচ্চিত্র)

রংবাজ শামীম আহমেদ রনি এবং আব্দুল মান্নান এর যৌথ পরিচালনায় নির্মিত ২০১৭ সালের বাংলাদেশী চলচ্চিত্র। এটি শ্রীকান্ত মেহতা ও মহেন্দ্র সনির প্রযোজনায় শ্রী ভেঙ্কটেশ ফিল্মস এবং রুপরং ফিল্ম লিমিটেড এর ব্যানারে নির্মাণ করা হয়। এটি ভারতীয় প্রযোজনা প্রতিষ্ঠান শ্রী ভেঙ্কটেশ ফিল্মসের ব্যানারে নির্মাণ করা প্রথম চলচ্চিত্র যা শুধুমাত্র বাংলাদেশী প্রেক্ষগৃহে মুক্তি দেওয়া হয়। চলচ্চিত্রটি শ্রী ভেঙ্কটেশ ফিল্মস এন্টারটেইন্টমেন্টের ব্যানারে নির্মিত প্রথম কোন বাংলাদেশী উদ্যোগ। চলচ্চিত্রটিতে প্রধান চরিত্রে অভিনয় করেন সুপারস্টার শাকিব খান এবং শবনম বুবলি এছাড়াও সহ-তারকা হিসেবে রজতাভ দত্ত, অমিত হাসান এবং সাদেক বাচ্চু অভিনয় করেন।

চলচ্চিত্রটি ২০১৭ সালে ২ সেপ্টেম্বর ঈদুল আযহা উপলক্ষে প্রায় ১৩০টি প্রেক্ষাগৃহে মুক্তি দেওয়া হয়।

শ্রেষ্ঠাংশে
 শাকিব খান - সাল্লু রংবাজ
 শবনম বুবলি - বুবলি
 রজতাভ দত্ত 
 অমিত হাসান - অমিত চৌধুরি
 সাদেক বাচ্চু - চাচ্চু

উৎপাদন
রঙ্গবাজারের শুটিং ১৮ এপ্রিল ২০১৭ সালে শুরু হয়। ছবিটির প্রথম ভাগের সম্পূর্ণভাবে পাবনায় ১০ দিন ধরে চিত্রিত হয়। ছবিটি দ্বিতীয় ভাগের শুটিং ঢাকায় করা হয়। চলচ্চিত্রের শেষ ভাগের শুটিং ঢাকা ও পাবনায় চিত্রিত করা ও এতে সময় লাগে ৩০ দিন। সুইজারল্যান্ড এবং ইতালিতে বিভিন্ন স্থানে চলচ্চিত্রেরর সঙ্গীতগুলির জন্য শুটিং করা হয়। এছাড়া কিছু কলকাতায়ও চিত্রিত করা হয়। চলচ্চিত্রটির শুটিং শেষ করতে সময় লাগে ৪৫ দিন।

সাউন্ডটেক
চলচ্চিত্রটির গান লিখেছেন আলী আকরাম শুভ, সাব্বি গুপ্ত ও দেবু। চলচ্চিত্রটির প্রথম গান ‍‍"ঘুম আমার" ২০ আগস্ট ২০১৭ তারিখে ইউটিউবে মুক্তি দেওয়া হয়।

গানের তালিকা

তথ্যসূত্র

বহিঃসংযোগ 
 
 
 

২০১৭-এর চলচ্চিত্র
বাংলা ভাষার চলচ্চিত্র
২০১০-এর দশকের মারপিটধর্মী চলচ্চিত্র
বাংলাদেশী মারপিটধর্মী চলচ্চিত্র
বাংলাদেশী চলচ্চিত্র
বাংলাদেশে ধারণকৃত চলচ্চিত্র
২০১০-এর দশকের বাংলা ভাষার চলচ্চিত্র
শামীম আহমেদ রনি পরিচালিত চলচ্চিত্র
ঢাকায় ধারণকৃত চলচ্চিত্র
সুইজারল্যান্ডে ধারণকৃত বিদেশি চলচ্চিত্র
বাংলা ভাষার বাংলাদেশী চলচ্চিত্র
বাংলা ভাষার ভারতীয় চলচ্চিত্র
সুইজারল্যান্ডে ধারণকৃত চলচ্চিত্র
ইতালিতে ধারণকৃত চলচ্চিত্র
ভারত-বাংলাদেশ যৌথ প্রযোজনার চলচ্চিত্র
হীরা মাণিক জ্বলে

হীরে মানিক জ্বলে কথাসাহিত্যিক বিভূতিভূষণ বন্দ্যোপাধ্যায় (১৮৯৪-১৯৫০) রচিত  উপন্যাস। ১৯৪৬ সালে সর্বপ্রথম প্রকাশিত হয় রমাঞ্চকর উপন্যাসটি।

সংক্ষিপ্তসার
সুশীল, একজন সাহসী বাঙালি ছেলে সাথে সনৎ ও জামাতুল্লাকে নিয়ে আসেন  ডাচ ওয়েস্ট ইন্ডিজের একটি দ্বীপে। সেখানে তার  রোমাঞ্চকর এক অভিযানে যায়। যেখানে তারা আবিষ্কার করে প্রাচীন হিন্দু রাজ্যের রাজধানী এ রাজপ্রাসাদ। সেই ধ্বংসপ্রাপ্ত রাজধানী শহরের মধ্যেই একটি গুহা এবং বেশ কিছু অমূল্য পাথর ও অন্যান্য ধনসম্পদ খুঁজে পায়। কিন্তু দুর্ভাগ্যজনকভাবে সেখানে বিপদ তাদের জন্য অপেক্ষা করছিল।

প্রধান চরিত্র
 সুশীল
 সনৎ
 জামাতুল্লা
 ইয়ার হোসেন

তথ্যসূত্র

বহিঃসংযোগ

বাংলা ভাষার উপন্যাস
বিভূতিভূষণ বন্দ্যোপাধ্যায়ের উপন্যাস
২০শ শতাব্দীর ভারতীয় উপন্যাস
অভিযানমূলক উপন্যাস
বাংলা ভাষার ভারতীয় উপন্যাস
আইনুল হক

মোহাম্মদ আইনুল হক (আইনুল হক নামে সুপরিচিত) একজন বাংলাদেশী পেশাদার ফুটবল খেলোয়াড় ছিলেন। ভক্তদের কাছে ডিআইটি (যা রাজউক ভবনের তৎকালীন ভবন ঢাকা ইম্প্রুভমেন্ট ট্রাস্ট ভবনের সংক্ষিপ্ত রূপ) ডাকনামে পরিচিত আইনুল তার দীর্ঘ খেলোয়াড়ি জীবনের অধিকাংশ সময় ঢাকা মোহামেডানের হয়ে খেলেছিলেন। তিনি ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন। স্বাধীন বাংলা ফুটবল দলের হয়ে খেলে মুক্তিযোদ্ধাদের সহযোগিতার জন্য তহবিল সংগ্রহ করেছিলেন।

১৯৬২ সালে, বাংলাদেশী ফুটবল ক্লাব পুলিশ দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ফায়ার সার্ভিস দলে যোগদান করেছিলেন। ফায়ার সার্ভিসে চমৎকার নৈপুণ্যের কারণে ১৯৬৮ সালে তিনি ঢাকা মোহামেডানে যোগদান করেছিলেন; ঢাকা মোহামেডানের হয়ে ১০ মৌসুম খেলার পর তিনি অবসর গ্রহণ করেছিলেন।

ব্যক্তিগত জীবন 
ফুটবল খেলোয়াড়ি জীবনের ইতি টানার পর, আইনুল তার স্ত্রী ও একমাত্র মেয়েকে নিয়ে সংসার চালাতে একটি বেসরকারী প্রতিষ্ঠানে সামান্য চাকুরিতে কাটিয়ে দেন ২২টি বছর। ২০১৭ সালের ২৯শে আগস্ট তারিখে, বাংলাদেশের ঢাকার জিগাতলার নিজ বাসস্থানে হৃৎযন্ত্রের ক্রিয়া বন্ধ হওয়ার মাধ্যমে হয়ে তিনি মৃত্যুবরণ করেছেন।

তথ্যসূত্র 

২০১৭-এ মৃত্যু
ঢাকার ব্যক্তি
বাংলাদেশী ফুটবলার
মোহামেডান স্পোর্টিং ক্লাবের (ঢাকা) ফুটবলার
১৯৪৭-এ জন্ম
বাংলাদেশী পুরুষ ফুটবলার
ফুটবল সেন্ট্রাল ডিফেন্ডার
ভারতে বাংলাদেশী প্রবাসী ক্রীড়াবিদ
বাংলাদেশ পুলিশ ফুটবল ক্লাবের খেলোয়াড়
ফরিদপুর জেলার ব্যক্তি
বাংলাদেশে ক্যান্সারে মৃত্যু
ফুসফুসের ক্যান্সারে মৃত্যু
২০শ শতাব্দীর বাংলাদেশী পুরুষ ক্রীড়াবিদ
২০শ শতাব্দীর পাকিস্তানি পুরুষ ক্রীড়াবিদ
মাগুরা

মাগুরা বাংলাদেশের দক্ষিণ-পশ্চিমাঞ্চলের মাগুরা জেলার নবগঙ্গা নদীর তীরে অবস্থিত একটি শহর। এটি খুলনা বিভাগের খুলনা, কুষ্টিয়া, যশোর ও ঝিনাইদহের পরে ৫ম বৃহত্তম শহর। এটি মাগুরা জেলার সবচেয়ে বড় এবং প্রধান শহর। আয়তনে এটি খুলনা বিভাগের সবচেয়ে বড় পৌরসভা। শহরটির সবচেয়ে নিকটবর্তী আন্তর্জাতিক এবং অভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং যশোর বিমানবন্দর। বিভাগীয় শহর খুলনা থেকে মাগুরা শহরের দূরত্ব ৭৭ কি.মি.।

জনসংখ্যা 

মাগুরা শহরের মোট জনসংখ্যা ১,১৪,২৪০ জন যার মধ্যে ৫৭,১৫১ জন পুরুষ এবং ৫৭,০৮৯ জন নারী।

ভৌগোলিক উপাত্ত 

শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১২.১৯ মিটার।

প্রশাসন 
১৯৭২ সালে মাগুরা শহরের নাগরিকদের সেবা ও অন্যান্য সুযোগ-সুবিধা প্রদান করার উদ্দেশ্যে মাগুরা পৌরসভা নামক একটি স্থানীয় সরকার সংস্থা (পৌরসভা) গঠিত হয় যা ৯টি ওয়ার্ড এবং ৬১টি মহল্লায় বিভক্ত ।  ৪৪.৩৬ বর্গ কি.মি. আয়তনের মাগুরা শহর এলাকাটি মাগুরা পৌরসভা দ্বারা পরিচালিত হয়।

শিক্ষাব্যবস্থা 
মাগুরা শহরের স্বাক্ষরতার হার হলো শতকরা ৬৬.০০%। মাগুরার সবচেয়ে পুরাতন শিক্ষাপ্রতিষ্ঠান হলো মাগুরা সরকারি উচ্চ বিদ্যালয় যা ১৮৫৪ সালে প্রতিষ্ঠিত হয়েছে।

 শিক্ষাপ্রতিষ্ঠানের তালিকা
 মাগুরা মেডিকেল কলেজ
 সরকারি হোসেন শহীদ সোহরাওয়ার্দী কলেজ
 মাগুরা সরকারি মহিলা কলেজ
 মাগুরা সরকারি পলিটেকনিক ইনস্টিটিউট
 মাগুরা সরকারি টেকনিক্যাল স্কুল ও কলেজ
 মাগুরা সরকারি বালিকা উচ্চ বিদ্যালয়

উল্লেখযোগ্য ব্যক্তিবর্গ 

চণ্ডীদাস - কবি
সৈয়দ আলী আহসান - সাহিত্যিক
দিদার ইসলাম
ফরিদা পারভিন
ফররুখ আহমদ - সাহিত্যিক
সাকিব আল হাসান - সাংসদ ও ক্রিকেটার

চিত্রশালা

তথ্যসূত্র

বহিঃসংযোগ 

 
 

বাংলাদেশের নগর
 
খুলনা বিভাগের জনবহুল স্থান
বেদ কৃষ্ণমূর্তি

বেদ কৃষ্ণমূর্তি (; জন্ম: ১৬ অক্টোবর ১৯৯২; কর্ণাটকের চিকমাগালুর জেলার কাদুরে) হলেন একজন ভারতীয় মহিলা ক্রিকেট খেলোয়াড়। ইংল্যান্ড মহিলা ক্রিকেট দলের বিরুদ্ধে ২০১১ সালের ৩০ জুন ডার্বিতে একদিনের আন্তর্জাতিক ম্যাচে তার আন্তর্জাতিক ক্রিকেট অভিষেক ঘটে। তিনি ডানহাতে ব্যাট ও ডানহাতে লেগব্রেক বল করেন।

২০১৫ সালের নভেম্বর মাসে ওনার নাম দ্বিতীয় শ্রেণীর চুক্তিতালিকাভুক্ত করা হয়। সেবারেই প্রথম মহিলা ক্রিকেটারদের জন্য ভারতীয় ক্রিকেট নিয়ন্ত্রণ বোর্ড চুক্তি ব্যবস্থা শুরু করে।

পরিবারে বেদ চার ভাইবোনদের মধ্যে কনিষ্ঠতম। ১২ বছর বয়সে উনি ডবল ব্ল্যাক বেল্ট অর্জন করেন। তার বাবা একজন কেবল অপারেটর এবং তিনি চিকমাগালুররের একটি ছোট তালুক থেকে বেঙ্গালুরু চলে আসেন মেয়ের জাতীয় দলে খেলার স্বপ্ন পূরণ করার জন্য।

২০১৭ সালের মহিলা ক্রিকেট বিশ্বকাপ ফাইনাল খেলা ভারতীয় দলের সদস্যা ছিলেন বেদ।

তথ্যসূত্র

১৯৯২-এ জন্ম
জীবিত ব্যক্তি
ভারতীয় মহিলা ক্রিকেটার
ভারতের মহিলা একদিনের আন্তর্জাতিক ক্রিকেটার
কর্ণাটকের মহিলা ক্রীড়াবিদ
কর্ণাটক থেকে আগত ক্রিকেটার
রেলওয়েজের মহিলা ক্রিকেটার
কর্ণাটকের মহিলা ক্রিকেটার
ভারতের মহিলা টুয়েন্টি২০ আন্তর্জাতিক ক্রিকেটার
হোবার্ট হারিকেন্সের (ডব্লিউবিবিএল) ক্রিকেটার